Mestská časť Bratislava - Nové Mesto

Materiál na rokovanie						            č. k. 5093/1418/2016/PR/BIHJ
miestneho zastupiteľstva
dátum 22.03.2016

Návrh na zverenie nehnuteľného majetku príspevkovej organizácií EKO podnik             verejnoprospešných služieb, Halašova 20, 832 90 Bratislava

Predkladateľ :			Materiál obsahuje :	
Ing. Mgr. Ľubomír Baník		1. Návrh uznesenia	
prednosta 
Miestneho úradu mestskej časti Bratislava – Nové Mesto
Podpis 		2.	Dôvodová správa	
		3.	kópie katastrálnej mapy
4.	výpis z LV č. 2275
5.	Protokol č. 11 88 0082 05 00 zo dňa 09.03.2005	
			
Zodpovedný:			
Mgr. Marianna Moravcová Tomčíková				
			
vedúca oddelenia PPČESČaSP
Podpis			
			
Spracovateľ:			
Mgr. Jana Biharyová			
			
referent oddelenia PPČESČaSP
Podpis			
Na rokovanie prizvať:			

marec 2016
	
Návrh uznesenia

Miestna rada  
po prerokovaní materiálu

o d p o r ú č a

Miestnemu zastupiteľstvu    

schváliť

návrh zverenia nehnuteľného majetku hlavného mesta Slovenskej republiky Bratislavy, ktorý je v správe mestskej časti Bratislava – Nové Mesto na základe Protokolu č. 11 88 0082 05 00 zo dňa 09.03.2005 v tejto špecifikácií:
-	pozemok registra „C“ KN parc. č. 19614/3 – zastavané plochy a nádvoria vo výmere 601 m2
v účtovnej hodnote 91 029,77 € (slovom: deväťdesiatjedentisíc dvadsaťdeväť EUR 77/100)
-	pozemok registra „C“ KN parc. č. 19614/6 – zastavané plochy a nádvoria vo výmere 797 m2
v účtovnej hodnote 120 716,69 € (slovom: jednostodvadsaťtisíc sedemstošestnásť EUR 69/100) 
-	pozemok registra „C“ KN parc. č. 19614/7 – zastavané plochy a nádvoria vo výmere 573 m2
v účtovnej hodnote 94 210,52 € (slovom: deväťdesiatdvatisíc dvestodesať EUR 52/100)
-	pozemok registra „C“ KN parc. č. 19614/9 – zastavané plochy a nádvoria vo výmere 622 m2
v účtovnej hodnote 94 210,52 € (slovom: deväťdesiatdvatisíc dvestodesať EUR 52/100)
a
-	stavba so súpisným číslom 2827, reštaurácia Snežienka na pozemku parc. č. 19614/6 
v účtovnej hodnote 100 830,00 € (slovom: jednostotisíc osemstotridsať EUR)
; katastrálne územie Vinohrady, evidované na liste vlastníctva číslo 2275

•	pre EKO - podnik verejnoprospešných služieb, so sídlom Halašova 20, 832 90 Bratislava,               IČO: 00 491 870

•	na dobu neurčitú

•	za účelom zabezpečenia starostlivosti a využívania zverovaného nehnuteľného majetku v súvislosti so zabezpečovaním prevádzky lanovej dráhy a dopravy lanovej dráhy „Bratislava – Železná studnička – Kamzík“ podľa bodu 1 podbodu 1.15. Zriaďovacej listiny v znení jej             dodatkov č. 1 až č. 11 

- bez pripomienok

- s pripomienkami

Dôvodová  správa

Protokolom č. 11 88 0082 05 00 zo dňa 09.03.2005 bol z majetku hlavného mesta Slovenskej          republiky Bratislavy do správy mestskej časti Bratislava – Nové Mesto zverený nehnuteľný majetok v lokalite Cesta Mládeže, a to pozemky registra „C“ KN parc. č. 19614/3, 19614/6, 19614/7 a 19614/9 vrátane stavieb so súpisným číslom 2827 – dolná a horná stanica lanovky a reštaurácia „Snežienka“. Súčasne boli do správy mestskej časti zverené aj stožiare lanovky nachádzajúce sa na pozemku                       parc. č. 19614/4. Účtovná hodnota zvereného nehnuteľného majetku predstavovala sumu 19 586 757,00 Sk (slovom: devätnásť miliónov päťstoosemdesiatšesťtisíc sedemstopäťdesiatsedem Sk) čo v prepočte na súčasnú menu predstavuje sumu 650 160,89 € (slovom: šesťstopäťdesiattisíc jednostošesťdesiat EUR 89/100). 

EKO - podnik verejnoprospešných služieb (ďalej aj ako „príspevková organizácia“) požiadal na konci minulého roka o zverenie časti nehnuteľného majetku, a to: 
-	pozemku registra „C“ KN parc. č. 19614/6
-	stavby so súpisným číslom 2827, dolná stanica lanovky na pozemku parc. č. 19614/6
-	stavba so súpisným číslom 2827, reštaurácia „Snežienka“ na pozemku parc. č. 19614/6.

Príspevková organizácia prevádzkuje lanovú dráhu a dopravu lanovej dráhy „Bratislava – Železná studnička – Kamzík“ v súlade s bodom 1 podbodom 1.15. Zriaďovacej listiny v znení jej dodatkov č. 1 až č. 11. 

Vykonaným šetrením bolo zistené, že v súčasnej dobe je v správe príspevkovej organizácie horná aj dolná stanica lanovky, vrátane stožiarov, avšak tieto stavby sú zverené príspevkovej organizácií bez pozemkov, a to Protokolom zo dňa 17.12.2007. Z dôvodu majetkového scelenia zvereného majetku hlavného mesta považujeme za účelné zverenie aj pozemkov, na ktorých stavby staníc lanovky sú situované. Objekt reštaurácie Snežienka bol predmetom Nájomnej zmluvy č. 129/2006. Táto nájomná zmluva bola ukončená zo strany mestskej časti – odstúpením od zmluvy, ktoré sa stalo účinným 16.04.2014. Predmetom zverenia nie je pohľadávka vo výške 22 319,87 €, ktorú mestská časť eviduje voči spoločnosti Snežienka, s.r.o., IČO: 46 366 890, so sídlom u. Svornosti 43, 821 06 Bratislava.            Pohľadávka je uplatnené na súde.